b'\n_START_ARTICLE_\nPranci\xc5\xa1kus Vielopolskis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Vielopolski\xc5\xb3 gimin\xc4\x97s atstovas, herbo \xe2\x80\x9eStaryko\xc5\x84\xe2\x80\x9c savininkas. Kar\xc5\xabnos did\xc5\xbeiojo kanclerio Jono Vielopolskio (m. 1688) jaunesnysis (tre\xc4\x8dias) s\xc5\xabnus nuo antros santuokos su Konstancija Kristina Komorovska (m. 1675). Broliai\xc2\xa0\xe2\x80\x93 Krokuvos generalinis seni\xc5\xabnas Liudvikas Janas (m. 1688), Sveco kanauninkas Janas Kazimieras ir Novotaro seni\xc5\xabnas Juozapas Janas._NEWLINE_1697 metais Pranci\xc5\xa1kus Vielopolskis palaik\xc4\x97 Augusto Stipriojo elekcij\xc4\x85 \xc4\xaf Lenkijos karaliaus sost\xc4\x85. 1704 metais \xc4\xaf\xc4\x97jo \xc4\xaf Sandomiro konfederacijos sud\xc4\x97t\xc4\xaf. ._NEWLINE_1708 metais Lenkijos karalius Stanislovas Le\xc5\xa1\xc4\x8dinskis i\xc5\xa1siunt\xc4\x97 j\xc4\xaf \xc4\xaf Vien\xc4\x85, kad pagerint\xc5\xb3 santykius su Habsburgais. 1724 metais buvo i\xc5\xa1rinktas pasiuntiniu (deputatu) nuo Krokuvos vaivadijos \xc4\xaf seim\xc4\x85._NEWLINE_\xc5\xbdyveco ir Peskovo Skalos grafas, Lanckorono pilies valdytojas, markgrafas ir 8-tas Miruvo ir Pin\xc4\x8duvo ordinatas. Taip pat buvo Bochno, \xc5\xbdarnovo, Lanckorono ir Lipno seni\xc5\xabnas.'